open-index/open-wikipedia-markdown huggingface dataset:
Batman v Superman: Dawn of Justice

***Betmen protiv Supermena: Zora pravde*** () predstojeći je američki film o superherojima Betmenu i Supermenu. Predstavlja nastavak filma *[[Čovek od čelika]]* iz 2013. odnosno film koji bi trebao otpočeti novi serijal o Betmenu i stvoriti širi serijal poznat kao DC Extended Universe, pa će se tako u njemu prvi put uz Betmena i Supermena kao protagonisti u jednom celovečernjem filmu pojaviti niz superheroja iz stripova izdavačke kuće DC Comics. Režiju potpisuje Zak Snajder, dok je scenario napisao Kris Terio po filmskoj priči Snajdera i Dejvida S. Gojera. Smatra se kako ovime i DC Comics i studio Warner Bros. nastoje predstaviti alternativu konkurenciji iz Marvel Comics i Diznija koja je prethodnih godina zabeležila veliki uspeh sa svojom filmskom franšizom o stripovskim superherojima.

Naslovne uloge tumačiće Henri Kavil i Ben Aflek, a pored njih u filmu će nastupiti Gal Gadot, Ejmi Adams, Lorens Fišbern i Džesi Ajzenberg. Premijera je zakazana sa 25. mart 2016.

## Uloge

## Izvori

## Vanjske veze
* 
* 
* 
* 
*
Cech panen kutnohorských

***Cech panen kutnohorských*** () je čehoslovačka crno-bijela filmska komedija snimljena 1938. u režiji Otakara Vavre. Radnja se događa u češkom planinskom gradiću u 16. vijeku, a protagonist, koga tumači Zdenek Stepánek, je mladić koji na različite načine zagorčava život korumpiranoj vlasteli i lokalnim moćnicima.

## Uloge
* Zdenek Stepánek ... Mikulas Dacicky od Heslova
* Frantisek Kreuzmann ... Master Felix od Hasenburga
* Adina Mandlová ... Rozina
* Antonie Nedosinská ... Vodnanskyjeva supruga
* Ladislav Pesek ... Ocko
* Theodor Pištěk ... Sluga Vodnansky
* Frantisek Smolík ... Vijećnik Triska
* Jirina Sejbalová ... Sofia Triska
* Hana Vítová ... Elisabeth Mladekova
* Václav Vydra ... Wilhelm od Vresovica

## Vanjske veze
* 
*
So Long at the Fair

***So Long at the Fair*** () je britanski crno-bijeli igrani film snimljen 1950. u režiji Terencea Fishera i Anthonyja Darnborougha. Po žanru je triler, a scenario je inspiriran urbanom legendom o navodno stvarnim događajima. Radnja se događa u Parizu 1889. godine za vrijeme Svjetska izložbe. Protagonistica, čiji lik tumači Jean Simmons) je Engleskinja koja je s bratom (čiji lik tumači David Tomlinson) odsjela u hotelu da bi po povratku otkrila kako u hotelu više nema ni brata ni sobe u kojoj je odsjela, te svi počinju sumnjati u njeno duševno zdravlje.

## Uloge
*Jean Simmons ... Vicky Barton 
*Dirk Bogarde ... George Hathaway 
*David Tomlinson ... Johnny Barton 
*Marcel Poncin ... Narcisse 
*Cathleen Nesbitt ... Madame Hervé 
*Honor Blackman ... Rhoda O'Donovan 
*Betty Warren ... Mrs. O'Donovan 
*Zena Marshall ... Nina  
*Eugene Deckers ... Day Porter 
*Felix Aylmer ... Britanski konzul 
*André Morell ... Doctor Hart 
*Austin Trevor ... Policijski komesar 
*Natasha Sokolova ... Charlotte 
*Nelly Arno ... Madame Verni

## Reference

## Vanjske veze
*
*So Long at the Fair at ''Film Fanatic''
*So Long at the Fair at ''Turner Classic Movies''
*The Vanishing Hotel Room on Urban Legends Reference Pages (snopes.com)
Ein Mann im schönsten Alter

***Ein Mann im schönsten Alter*** () je zapadnonjemački igrani film snimljen u režiji Franz Peter Wirtha i premijerno prikazan početkom 1964. godine. Protagonist, čiji lik tumači  Karl-Michael Vogler, je sredovječni muškarac koji se nađe rastrgnut između dvije žene.

## Vanjske veze
* 
* ''Ein Mann im schönsten Alter'' in filmportal.de
Kriminalistički film

**Kriminalistički film** predstavlja filmski žanr koji u najširem smislu obuhvaća igrane filmove čiji se zaplet bavi kriminalom, bilo kroz prikaz njegovog izvođenja, suzbijanja ili istrage. Smatra se jednim od najstarijih žanrova i najpopularnijih žanrova, pogotovo na počecima postojanja filmske djelatnosti, te se tokom vremena razvio niz različitih pristupa prikazu zločina, odnosno razgranao se na niz različitih podžanrova. Kriminalistički filmovi tako mogu u sebi sadržavati elemente širih žanrova kao što su drame ili komedije, ali i drugih specifičnih žanrova kao što su trileri, akcije, pustolovni filmovi te, nešto rjeđe, horor, SF, pa i historijski ili ratni filmovi.

Među podžanrovima kriminalističkog filma se, pak, mogu naći:
* detektivski filmovi, specifičnost čijeg zapleta je rješavanje nekog zločina ili uz njega vezanu zagonetku/misteriju (whodunnit); riječ je o najstarijim oblicima kriminalističkog filma te se ponekad oni smatraju sinonima sa širom cjelinom kriminalističkog filma;
* gangsterski filmovi, čija je specifičnost bavljenje različitim aspektima organiziranog kriminala odnosno prikazuju ih iz perspektive profesionalnih kriminalaca;
* policijski filmovi, čija je specifičnost bavljenje temom kriminala iz perspektive pripadnika policije i odgovarajućih državnih službi;
* pljačkaški filmovi, čija se radnja odvija oko izvođenja nekog spektakularnog ili složenog imovinskog delikta.
Kriminalističkim filmovima mogu, ali ne moraju uvijek biti i sljedeći (hibridni) žanrovi:
* pravosudni filmovi, koji se kriminalom bave kroz njegove posljedice u obliku kaznenopravnih sudskih postupaka;
* zatvorski filmovi, koji prikazuju život u zatvorima i sličnim institucijama.
Kriminalistički filmovi se dodatno mogu dijeliti i po specifičnom stilu, vremenu nastanka ili miljeu u koji su smješteni:
* film noir, specifična vrsta kriminalističkog filma karakteristična za klasični Hollywood 1940-ih i 1950-ih;
** neo-noir, kriminalistički filmovi koji su stil i teme film noira smjestili u moderno doba;
* yakuza filmovi, karakteristični za japansku kinematografiju, a čija je tema prikazivanje djelatnosti yakuza;
* giallo, kriminalistički filmovi koje karakterizira eksplicitnost prikaza nasilja, karakteristični za italijansku kinematografiju;
* blacksploitation filmovi, karakteristični za Hollywood početka 1970-ih, a čiji su protagonisti i radnja smješteni u milje američkih crnaca;
** hicksploitation filmovi, njihov ekvivalent čija se radnja odvija u miljeu siromašnih bijelaca u ruralnim i nerazvijenim dijelovima SAD;
** hood filmovi koji se snimaju od 1980-ih i čija se radnja odvija u siromašnim četvrtima i naseljima te najčešće prikazuje afroamerički, ali također može prikazivati i hispanoamerički ili neki drugi milje;
* Heroic bloodshed, gangsterski filmovi karakteristični po kombinaciji patetike i eksplicitnog nasilja, karakteristični za hongkonšku kinematografiju od 1980-ih.
Generalna kapetanija Kuba

**Generalna Kapetanija Kuba** (španjolska: *Capitanía General de Cuba*), nazivana i **Španjolska Kuba**, bila je kolonija i upravna jedinica Španjolskog Imperija stvorena 1607. godine kao dio pokušaja Habsburške Španjolske da ojača obranu karipskih zemalja od stranih sila, a koji je uključivao i stvaranje generalnih kapetanija na Portoriku, Yucatánu i Gvatemali. Godine 1764., generalna kapetanija je restrukturirana, što je bio prvi odraz burbonskih reformi u Amerikama. Promjene su uključivale priključenje Floride i Louisiane te davanje veće autonomije tim provincijama. 

Kasnije reforme proveo je grof José Moñino y Redondo za vrijeme Carlosa III. kako bi ojačao španjolsku poziciju na Karibima u odnosu na onu britansku. Novim distriktom upravljao je novi generalni guverner sa središtem u Havani. Lokalni upravitelji generalne kapetanije izvorno su bili pod nadzorom Audijencije u Santo Domingu, međutim taj je nadzor postepeno opao te se na kraju sveo isključivo na nadzor nad sudskim poslovima. Nadzor je potpuno ukinut nakon formiranja audijencija u Puerto Principeu (1800.) te Havani (1838.). Godine 1825., nakon gubitka kontinentalnih posjeda, španjolska kruna je upraviteljima dala izvanredne ovlasti na polju administracije, pravosuđa i financija, a u drugoj polovici XIX. vijeka dobili su i titulu generalnog kapetana. 

Administracija je doživjela i brojne promjene krajem XIX. vijeka, a tokom kubanske borbe za nezavisnost, međutim one nikada nisu u cijelosti implementirane, što zbog nedostatka volje na strani Španjolaca, što zbog činjenice da je nakon rata za nezavisnost Kuba potpala pod kratkotrajnu američku vojnu upravu.
Klivija

Rod **Clivia** ima samo tri vrste od kojih je samo Clivia miniata Regel. važna za cvjećarsku proizvodnju. Potječe iz Južne Afrike. U Englesku je prenesena 1854. godine.  U domovini se bujno razvija od svibnja do listopada, a za velikih suša vegetacija joj prestaje i počinje njezino dozrijevanje. Klivija nije prava lukovičasta biljka ali ima lukovičastu stabiljku koju obuhvaćaju debeli listovi, pa sliči lukovici. Listovi su joj zimzeleni, oblikom podsjećaju na remen. Iz zemlje uvijek izlaze u parovima, iz debeloga višegodišnjeg rukavca, povijeni su prema van te dugački 60&nbsp;cm. Cvjetna stapka na vrhu nosi veliki štitac s 10 - 20 crvenih cvijetova. Cvat se pojavljuje u kasno proljeće, nikad iz sredine biljke.

## Uzgoj
Može se razmnožavati sjemenom i vegetativno.

#### Vegetativno razmnožavanje
Takvo razmnožavanje je veoma skupo jer treba velik broj matičnih biljaka. S matične se biljke otkidaju i ukorjenjuju bočni izbojci koji izbijaju na donjem i mesnatom dijelu starije biljke. Najbolji su izbojci s 4 - 5 razvijenih listova i s nešto korijenja. Ranu koja na matičnoj biljci ostane nakon što se izbojci otkinu treba naprašiti ugljenim prahom. Otkinuti se izbojci sade u lonce s lakim pjeskovitim supstratom. Ukorjenjuju se pri 15 - 20 C. U prvo vrijeme zalijeva ih se umjereno. Kad izbojci počnu rasti, prignojavaju se i više zalijevaju.

#### Uzgoj iz sjemena
Traje dvije do tri godine. I za to su potrebne matične biljke. Za dobivanje sjemena pelud se mora kistom prenijeti s cvijeta na cvijet. Ostavlja se 4 - 7 plodova po biljci da dozru. Od oprašivanja do zrelog sjemena protekne 9 - 10 mjeseci. Sjeme se sije u lončiće ili sandučiće. Supstrat se sastoji od treseta i sitnog pijeska (omjer 1:1). Sije se na razmak 3 – 5&nbsp;cm, prekrije se supstratom i sjeni do nicanja. Iznikne neravnomjerno za 3 - 6 tjedana pri temperaturi 20 - 22 C. Kad biljčica naraste 6 – 9&nbsp;cm , pikira se u sandučiće na razmak 6 x 6&nbsp;cm. Drugi put se pikira u lončiće promjera 8&nbsp;cm. U travnju sljedeće godine ponovno se presađuje u lončiće promjera 10&nbsp;cm. Treće godine u travnju presađuju se u lonce promjera 12 – 13&nbsp;cm. Budući da biljke nejednako niču, različite su veličine, pa se pri presađivanju moraju razvrstati. Najrazvijenije biljke procvatu nakon dvije godine.

## Gnojidba
Jedanput na tjedan u vegetaciji, a za vrijeme mirovanja (listopad - studeni) se ne gnoji.

## Njega
Cijelu godinu kliviju treba držati na istome mjestu. Prezimljuje na temperaturi 12 - 15 C. Nije osjetljiva na suhi zrak. Ne podnosi vodu stajaćicu. Preko ljeta se dobro zalijeva. Za vrijeme mirovanja treba je držati na suhome. Na hladnome mjestu gotovo je i ne treba zalijevati. Listove joj treba čistiti od prašine. Dok su biljke mlade, presađuju se svake godine, a starije se biljke presađuju rjeđe. Presađuju se odmah nakom cvatnje.

## Vrste
* *[[Clivia caulescens]]* R.A.Dyer
* *[[Clivia gardenii]]* Hook.
* *[[Clivia miniata]]* (Lindl.) BosseRourke
* *[[Clivia × nimbicola]]* Swanev., Truter & A.E.van Wyk
* *[[Clivia nobilis]]* Lindl.
* *[[Clivia robusta]]* B.G.Murray & al.

## Vanjske veze
John Patrick Shanley

*John Patrick Shanley* (13. oktobar 1950 - ) je američki književnik, filmski scenarist i režiser, najpoznatiji kao autor scenarija za film *[[Moonstruck]]*, odnosno drame ** za koju je osvojio Pulitzerovu i nagradu Tony.

## Izvori

## Vanjske veze
*
*
*
*
*John Patrick Shanley profile in ''The New York Times Magazine''
*MovieMaker 
*A Re-'Doubt'-able Effort: A Cultural Conversation with John Patrick Shanley in "The Wall Street Journal"
Institut za molekularnu genetiku i genetičko inženjerstvo

**Institut za molekularnu genetiku i genetičko inženjerstvo** (akr. **IMGGI**) osnovan je kao Centar za genetičko inženjerstvo 1986. godine odlukom Pripremnog komiteta za osnivanje Međunarodnog centra za genetičko inženjerstvo i biotehnologiju (International Centre for Molecular Genetic Engineering and Biotehnology - ICGEB) u New Delhiju. Odlukom Vlade Republike Srbije 05 No. 022-1183/2007 od 1. marta 2007. godine IMMGI postaje državni institut.

## Oblasti istraživanja
Naučna istraživanja u IMGGI su fokusirana na tri oblasti: humana molekularna genetika, biljna molekularna biologija, i molekularna genetika mikroorganizama. 
IMGGI sačinjava 6 laboratorija:
* Laboratorija za molekularnu biomedicinu
* Laboratorija za molekularnu biologiju
* Laboratorija za humanu molekularnu genetiku
* Laboratorija za molekularnu genetiku i ekologiju mikroorganizama
* Laboratorija za molekularnu mikrobiologiju
* Laboratorija za biljnu molekularnu biologiju

## Oprema
Institut poseduje opremu neophodnu za moderna istraživanja u oblasti molekularne biologije koju sačinjavaju:
* Molekularno-biološke laboratorije
* Instrumenti za Real Time PCR i sekvenciranje DNK na velikoj i maloj skali
* Oprema za biobanke
* Oprema za rad sa kulturama ćelija i tkiva
* Mikroskopi napredne generacije za svetlosnu mikroskopiju (stereo mikroskop, mikroskopi sa svetlim vidnim poljem, konfokalni, fluorescentni i fazno-kontrastni mikroskopi)
* Aparat za sortiranje i analizu ćelija na osnovu fluorescence
* Jedinica za uzgajanje, razmnožavanje i istraživanja na zebrici
* Odeljenje za gajenje i transformaciju biljaka

## Vanjske veze
* Zvanični sajt instituta
Julia Child

**Džulija Čajld** (; 15. avgust 1912. — 13. avgust 2004) bila je američka kuvarica, autorka i televizijska ličnost. Poznata je po tome što je upoznala američku javnost sa veštinama francuske kuhinje kroz svoju knjigu „*Ovladavanje veštinom francuske kuhinje*“, kao i kroz brojne televizijske programe, od kojih je najpoznatija emisija „*Francuski kuvar*“ za koju je osvojila nagradu Emi.

## Reference

## Povezano
* Džuli i Džulija

## Vanjske veze

*
Guvernorat Kuba

**Guvernorat Kuba** je bila španjolska kolonija i upravna jedinica formirana 1511. godine odvajanjem od Generalne Kapetanije Santa Dominga. Osvajanje Kube organizirao je 1510. godine reuspostavljeni vicekralj Indija, Diego Colón, a predvodio ga je Diego Velázquez de Cuéllar, koji je 1511. godine postao prvi upravitelj Kube; na poziciji se zadržao do svoje smrti 1524. godine. 

Velázquez je 1511. godine osnovao grad Nuestra Señora de la Asunción de Baracoa, gdje se nalazilo središte lokalnog *[[Cabildo|cabilda]]*, odnosno lokalne uprave. Velázquezovo uspostavljanje lokalne vlasti odobrio je sam kralj. Kada je konkvistador Hernán Cortés krenuo u osvajanje Aztečkog Carstva, krenuo je upravo s Kube. 

Guvernorat je formalno dokinut 1519. godine, nakon osvajanja Meksika, kada je pripojen Novoj Španjolskoj.
Flaviviridae

**Flaviviridae** ili **falvivirusi** je porodica virusa koji se šire primarno putem vektora člankonošaca (lat. arthropoda). Porodica je dobila ime prema virusu žute groznice, jednom od virusa iz skupine. Flavus na latinskom jeziku znači žut.

Flavivirusi imaju jednodjelni linearni (pozitivni) jednolančani RNK genom, veličine od 9.6 - 12.3 kilobaza. Virion je prečnika 45-60&nbsp;nm, kubične simetrije sa lipoproteinskim omotačem i peplomerama koje ne pokazuju ni simetriju niti pravilan raspored. Replikacija je u citoplazmi, a sklapanje u staničnim membranama, slično pupljenju. Virusi ove porodice osjetljivi su na povišenu temperaturu, organske rastvarače i kiselu sredinu (pH vrijednost). Većina pripadnika ove porodice pokazuje sposobnost zavisne hemaglutinacije. Infekcija na kralježnjake prenosi se sa komaraca i krpelja.

U porodicu flaviviruse se ubrajaju rodovi:
* Flavivirus - primjer: virus žute groznice, virus dengue
* Hepacvirus - primjer: hepatitis C virus i njemu slični virusi: HGV, GBV-A, GBV-B, GBV-C. 
* Pestivirus 
## Vanjske veze
* Flaviviridae Genomes  database search results from the Viral Bioinformatics Resource Center
* '''Viralzone''': Flaviviridae
* '''ICTV'''
Virusna hemoragijska groznica

**Virusna hemoragijska groznica** je naziv koji se koristi za široku skupinu bolesti koje uzrokuju RNK virusi iz pet porodica: *[[Arenaviridae]]*, *[[Filoviridae]]*, *[[Bunyaviridae]]*, *[[Togaviridae]]* i *[[Flaviviridae]]*. Virusne hemoragijske groznice karakterizira vrućica i poremećaji krvarenja, koji mogu napredovati do stanja šoka i smrti.

Simptomi i znakovi ovih bolesti su povišenje tjelesne temperature i hemoraška dijateza (sklonost krvarenju), koja se manifestira krvarenjema u kožu i sluznice organa probavnog sustava i urogenitalnog sustava. Ostali simptomi različito se manifestiraju ovisno o uzročniku bolesti.

## Etiologija
Hemoragijsku groznicu mogu uzrokovati virusi iz pet porodica RNK-virusa:
* *Arenaviridae* - argentinska hemoragijska groznica, bolivijska hemoragijska groznica
* *Bunyviridae* - npr. virusi roda *[[Hantavirus]]* uzrokuju hemoragijsku groznicu s bubrežnim sindromom; virusi roda *[[Nairovirus]]* uzrokuju krimsko-kongoansku hemoragijsku groznicu; Groznica doline Rift uzrokovana rodom virusa *[[Phlebovirus]]* 
* *Filoviridae* - Ebola virus, Marburg virus
* *Flaviviridae* - virus žute gorznice, virus dengue
## Vanjske veze
* 
* 
*
Zatajenje bubrega

**Bubrežna insuficijencija** ili **bubrežno zatajenje** jedno je od najtežih bolesti bubrega. Razlikujemo tri tipa bubrežnog zatajenja:

## Akutni glomerulonefritis
Uzrokovan je poremećenom imunološkom reakcijom čiji je poticaj najčešće infekcija beta-streptokokom. U nekim od najtežih slučajeva bubrezi potpuno ili gotovo potpuno prestaju raditi. Ovakva upala obično prestaje, ali može ostaviti trajne posljedice. Bubrezi mogu biti oštećeni i brojnim otrovima ili (dugotrajnom) primjenom lijekova s nefrotoksičnim svojstvima kao što su neki imunosupresivi, nesteroidni protuupalni analgetici ili aminoglikozidni antibiotici.

## Kronični glomerulonefritis
Ovu bolest može izazvati bilo koja od mnogih bolesti koje oštećuju prije svega glomerule, ali i kanaliće. Histološki gledano, tijekom vremena glomerul polagano biva prožet vezivnim tkivom uslijed čega prestaje glomerularna filtracija.

## Pijelonefritis

Infektivan je upalni proces primarno uzrokovan urinarnim infekcijama fekalnom bakterijom Escherichia Coli. Infekcija počinje u mokraćnim putovima, prenosi se na nakapnicu odakle uzročnik napada bubrežno tkivo što u konačnici dovodi do propadanja bubrežnih struktura, a ponajviše bubrežne srži. Smanjeno stvaranje mokraće naziva se oligurija dok je krajnji stadij bubrežne insuficijencije anurija kod koje prestaje svako stvaranje mokraće.

## Posljedice
Posljedice zatajivanja bubrega jest uremija koja se očituje:
* generalizirani edemi uzorkovani zadržavanjem vode i soli
* acidoza zbog nemogućnosti bubrega da uklone iz tijela kisele produkte koji se normalno stvaraju
* visoka koncentracija dušičnih metaboličkih otpadnih produkata, a posebice ureje, kreatinina i mokraćne kiseline
* visoka koncentracija brojnih drugih produkata poput fenola, guanidinskih baza, sulfata, fosfata i kalija

Krajni stadij uremije jest uremična koma zbog acidoze. Počinje mućenjem svijesti bolesnika i on uskoro zapada u komatozno stanje. 
Ako se ne podvrgne hitnoj intervenciji krvni tlak počinje naglo padati i u roku od nekoliko sati pH krvi se snižava na oko 6,8 i nastupa smrt.
## Vanjske veze
* Connecting dialysis community around the World (US) 
* National Kidney Foundation (US)
* The Kidney Foundation of Canada(CA)
Hollabrunn

**Hollabrunn**  je grad na sjeveru Austrije od 11,622 stanovnika.

Hollabrunn je administrativni centar istoimenog Okruga Hollabrunn.

## Geografija

Hollabrunn leži u regiji Waldviertel, u dolini riječice Göllersbach

## Historija

Hollabrunn je prvi put dokumentiran 1135. pod imenom **Holerbrunen**, status grada dobio je 1908.

Kod mjesta Schöngrabern, nedaleko Hollabrunna se za napoleonskih ratova 16. novembra 1805. odvio jedan od pripremnih bojeva velike Bitke kod Austerlitza u kojoj su Francuzi pobjedili Ruse i natjerali ih na povlačenje..

## Znamenitosti

Znamenitost Hollabrunna je gotička parohijska crkva iz  14. vijeka, barokizirana u drugoj polovici 17. vijeka i 
stari mlin iz 17. vijeka u kom je danas smješten gradski muzej.

## Privreda

Oko 71 % zaposlenih od njih 4,426 (1991.) radilo je u uslužnom sektoru, a ostali u industriji. U Hollabrunnu se proizvode parketi, pumpe i hrana od krumpira, pored toga važan je i turizam.

Okolica Hollabrunna poznata je po poizvodnji vina.

## Pobratimski gradovi

* , Jinhua
* , Kyjov
* , Holíč

## Reference

## Vanjske veze

* ''Službene stranice Hollabrunna''
Göllersbach

**Göllersbach** je riječica u Donjoj Austriji duga 61 km, lijeva pritoka 
Dunava.

## Karakteristike

Rijeka Göllersbach formira se zapadno od Ernstbrunna (Okug Korneuburg) od tamo rijeka teče prema jugoistoku i protječe kroz grad Hollabrunn do ušća u Dunav kod Stockeraua.

Sliv Göllersbacha velik je 379,9 km².

## Reference

## Vanjske veze

* ''Göllersbach''
Hollabrunn (okrug)

**Okrug Hollabrunn** je jedan od 190 austrijskih okruga (bezirka) od 50,232 stanovnika.

## Geografija

Okrug Hollabrunn leži na sjeveru Donje Austrije, administrativni centar okruga je grad Hollabrunn.

Hollabrunn sa sjevera graniči sa Češkom, sa zapada sa okruzima Mistelbach i Korneuburg, sa juga Okugom Tulln i sa istoka sa okruzima; Horn i Krems.

## Administrativna podjela okruga

Okrug Hollabrunn je administrativno podjeljen na 24 općina od kojih 6 ima status grada, 15 ima status trgovišta, a njih 3 su obične općine;

### Gradovi

* Hardegg
* Hollabrunn
* Maissau
* Pulkau
* Retz
* Schrattenthal

### Trgovišta

* Göllersdorf
* Grabern
* Guntersdorf
* Hadres
* Haugsdorf
* Hohenwarth-Mühlbach a.M.
* Mailberg
* Nappersdorf-Kammersdorf
* Pernersdorf
* Ravelsbach
* Seefeld-Kadolz
* Sitzendorf an der Schmida
* Wullersdorf
* Zellerndorf
* Ziersdorf

### Općine

* Alberndorf im Pulkautal
* Heldenberg
* Retzbach

## Reference

## Vanjske veze
* ''Službene stranice Okruga Hollabrunn''
Slobodan Čašule

**Slobodan Čašule** (27. rujna 27, 1945 – 18. prosinca, 2015) je bio makedonski novinar, političar i Ministar vanjskih poslova Republike Makedonije u 2001–2002. Čašule je naimenovan od Sabora Republike Makedonije, 30. studenog 2001.godine.

Poznat je po snažnoj politici zaštite i obrane ustavnog imena u Ujedinjenim narodima, naročito u vezi "spora oko državnog imena" između Grčke i Makedonije u UN-u.

Bio je na kraju svoje političke karijere ambasador  Republike Makedonije u  Španiji.

Umro je u Madridu prosinca 2015. godine.

## Povezano
* Makedonsko pitanje
* Republika Makedonija

## Reference
Američka vojna uprava na Kubi

**Američka vojna uprava na Kubi** (španjolski: *Gobierno militar estadounidense en Cuba*), znana i kao **Prva okupacija Kube** (kako bi se razlikovala od one između 1906. i 1909.), bila je privremena vojna uprava Sjedinjenih Država na Kubi koja je uspostavljena nakon Španjolsko-američkog rata, odnosno španjolske cesije Kube Sjedinjenim Državama. 

Iako je *[[de facto]]* formirana krajem 1898., vojna uprava je *[[de iure]]* uspostavljena 1. siječnja 1899. godine. Tokom veljače 1901., Kuba je donijela svoj prvi Ustav, sastavni dio kojega je bio i sporni Plattov amandman, koji je propisivao osam uvjeta koje je Kuba morala zadovoljiti prije ostvarivanja potpune nezavisnosti i povlačenja američkih trupa. Posebno sporna bila je odredba koja je omogućavala Sjedinjenim Državama intervenciju na Kubi s ciljem zaštite životnog standarda; krajnji cilj Plattovog amandmana bilo je zadržavanje američkog utjecaja na Kubi, posebice u gospodarskom aspektu. 

Krajem godine, Tomás Estrada Palma je izabran za prvog predsjednika Kube, a 20. svibnja 1902. godine kubanska zastava zamijenila je onu američku u Havani, što je bio simbolični čin proglašenja kubanske nezavisnosti i uspostave republike.
Parket

**Parket** (od francuskog: *Parquet*, koje je došlo od starofrancuskog: *parc* = park / mali ograđeni 
dio) 
u svom prvom značenju se odnosi na glatke drvene daščice sa užlijebljenim rubovima, koje se slažu po istom uzorku, a koriste se za pokrivanje podova.

U svom drugom značenju tako se zove pod pokriven takvim daščicama, a u trećem značenju tako se zove *parter* (donje gledalište) u teatru ili kinu.

## Historija i karakteristike

Podovi su se od antike prekrivali grubo otesanim širokim daskama. 
Prvi parket nalik na današnji pojavio se 1684 za rokokoa kao - *parquet de menuiserie* (drveni parket) njime su umjesto mramornih ploča (koje su bile hladne i često morale prati) pokriveni podovi u Dvorcu Versailles.

Do danas se parketarstvo razvilo u gotovo zasebnu granu primijenjene umjetnosti, jer postoje bezbrojni načini slaganja 
parketa, od prozaičnih geometrijskih u obliku riblje kosti, do neobično maštovitih.

## Reference

## Vanjske veze

* ''Parquetry'' na portalu Encyclopædia Britannica
Aedes aegypti

**Komarac žute groznice** () je komarac koji je glavni krivac za širenje raznih bolesti (žuta groznica, denga groznica, chikungunya, zika groznica) po tropskim područjima.

## Vanjske veze
* VectorBase's genomic resource for ''Aedes aegypti'' 
* ''Aedes aegypti'' page from University of Sydney, Australia 
* ''Aedes aegypti'' and dengue fever
* United States CDC page on dengue fever containing information on prevalence of ''Aedes aegypti'' worldwide and past efforts to eradicate it
;Ostali projekti
Waldviertel

**Waldviertel** (slobodno prevedeno *Šumski okrug*) je brdovita regija na sjeverozapadu Donje Austrije, koja leži sjeverozapadno od Masiva Manhartsberg.

Svoje ime duguje nekadašnjem šumskom bogatstvu jer **wald **znači drveće ili šuma.

## Geografija
Waldviertel ima površinu od oko 4.600 km², a karakterizira ga  kontinentalna klima.
Na sjeveru Waldviertel graniči sa Češkom, na zapadu sa Gornjom Austrijom, na jugu mu je granica rijeka Dunav (Dolina Wachau) a na istoku Masiv Manhartsberg (537 m).

Geološki Waldviertel je dio Češkog masiva, na zapadu je građen uglavnom od granit, a po istoku od gnajsa, kristaličnog vapnenca i lesa kod Horner Beckena.

Sve do pada Željezne zavjese - 1989. to je bio relativno izoliran kraj, poznat po nezaposlenosti i iseljavanju. 
Još 1991. 16% od ukupnog stanovništva Donje Austrije a to je bilo 231,000 ljudi živjelo je u Waldviertelu, ali je u dekadi 1981. - 1991. njihov broj opao zbog manjeg nataliteta i iseljavanja.

Geografski Waldviertel se dijeli na viši - **Zapadni dio** (Gornji Waldviertel) i niži **Istočni dio** (Donji Waldviertel). 
Po Zapadnom Waldviertelu leže najviši vrhovi, to su Grosser Peilstein (1.061 m), Weinsberg (1041 m), Fischberg (1.063 m) i Nebelstein (1017 m). Pored tog Zapadni Waldviertel karakteriziraju granitni blokovi - *Wackelstein* u Parku prirode Blockheide-Gmünd i visoke vrištine.

Sjeverozapadni Waldviertel formira glavnu evropsku vododjelnicu između Labe i Dunava, a to je rijeka Lužnice (Lainsitz) koja otječe prema Labi. 
Ostale veće rijeke Waldviertela su Zwettl (zapad), Dyje (sjever), Krems (jug) i Ysper (jug), dok rijeka Kamp oplakuje centralne i istočne dijelove Waldviertela.

Poljoprivreda u Zapadnom Waldviertelu koncetrirana je na uzgoj pivarskog ječam, raži, zobi, krumpira i po blažim padinama hmelja. Još i danas je oko 43% Zapadnog Waldviertela pokriveno šumama, pa je razvijeno šumarstvo i 
stočarstvo (uzgoj krava muzara za mlijeko) i ribnjičarstvo.

Istočnim Waldviertelom dominira uzgoj pšenice, ječma, šećerne repe, kukuruza, uljane repice i suncokreta. 
U novije vrijeme se po cijelom Waldviertelu sade sve više alternativne kulture, kao maka i ljekovito i začinsko bilje. Vinogradarstvo je tradicionalno rašireno po ovom dijelu Weinviertela.

industrija je koncentrirana po sjeverozapadnom Waldviertelu, uglavnom kod Gmünda, 
Schremsa, Heidenreichsteina, Waidhofen an der Thaya i Gross-Sieghartsa. Najvažnije grane industrije su elektrotehnička, elektronička, staklarska, drvoprerađivačka, kamenarska (granit) i građevinarska.

Dok su to u industrijskom centru jugoistoka Krems an der Donau, kemijska, metalurška i drvna.
Waldviertel je bio tradicionalna tekstilna regija (Bandlkramerlandl), na što danas podsjećaju tekstilni muzeji.

Tokom proteklih dekada ulaže se sve više u turizam.

## Izvori

## Vanjske veze

*''Waldviertel''
Horn (okrug)

**Okrug Horn** je jedan od 190 austrijskih okruga (bezirka) od 31,229 stanovnika.

## Geografija

Okrug Horn leži na sjeveru Donje Austrije, administrativni centar okruga je grad Horn.

Horn sa sjevera graniči sa Češkom, sa zapada sa okruzima Waidhofen an der Thaya i Zwettl, sa juga sa Okrugom Krems i sa istoka sa Okrugom Hollabrunn.

## Administrativna podjela okruga

Okrug Horn je administrativno podjeljen na 24 općina od kojih 4 ima status grada, 11 ima status trgovišta, a njih 5 su obične općine;

### Gradovi

* Drosendorf-Zissersdorf
* Eggenburg
* Geras
* Horn

### Trgovišta

* Burgschleinitz-Kühnring
* Gars am Kamp
* Irnfritz-Messern
* Japons
* Langau
* Pernegg
* Röschitz
* Rosenburg-Mold
* Sigmundsherberg
* Straning-Grafenberg
* Weitersfeld

### Općine
* Altenburg
* Brunn an der Wild
* Meiseldorf
* Röhrenbach
* Sankt Bernhard-Frauenhofen

## Reference

## Vanjske veze
* ''Službene stranice Okruga Horn''
Horn, Austrija

**Horn**  je grad na sjeveru Austrije od 6,461 stanovnika.

Horn je administrativni centar istoimenog Okruga Horn.

## Geografija

Horrn leži na istoku regije Waldviertel, u dolini potoka Taffa

## Historija

Horn je prvi put dokumentiran 1145. - 65. Zamak i grad podignuti su između 1150. - 1160., i kompletno okruženi bedemima prije - 1304. Utvrda je proširena tokom 16. i 17. vijeka, - toranj je podignut 1594.

Horn je dobio na značenju za reformacije jer je u njemu organiziran savez - *Horner Bund*.

## Znamenitosti

Znamenitost Horna su zamak iz 12. vijeka, dograđivan i proširivan 1539. i 1591 kad mu je pridodat okužni sud i parohijska crkva podignuta između 1594. - 97. kao protestanska bogomolja.

Pored toga to su i pijaristička crkva (1658. -62.) i samostan (danas centar kulture) i gotičko - barokna na 
groblju.

## Privreda

Oko 64 % zaposlenih od njih 3,847 (1991.) radilo je u uslužnom sektoru, a ostali u industriji. U Hornu dominira građevinarstvo, ali se proizvodi i nešto tekstila i  elektronike (mjerni aparati).
Pored toga važan je i turizam, naročito nakon uzgradnje *Kulturparka Kamptal* - 1996. u kom je sudjelovalo još deset općina.

## Reference

## Vanjske veze

* ''Službene stranice Horna''
Warrior (film)

***Ratnik*** () američka je sportska drama iz 2011. režisera, scenariste i producenta Gavina O'Konora u kojoj nastupaju Tom Hardi, Džoel Edžerton i Nik Nolti.

Radnja prati dva otuđena brata koji su nakon godina razdvojenosti primorani da se bore jedan protiv drugog na turniru mešovitih borilačkih veština „Sparta“, čiji pobednik osvaja nagradu vrednu pet miliona dolara.

Uprkos slaboj zaradi na bioskopskim blagajnama, *Ratnik* je naišao na dobar prijem kod kritičara, a izvedba Nika Noltija bila je nominovana za nekolicinu nagrada, među kojima su Oskar i Nagrada Udruženja glumaca u kategoriji „Najbolji glumac u sporednoj ulozi“.

Godine 2015. je u Bollywoodu snimljen remake pod naslovom *[[Brothers (film, 2015)|Brothers]]*.

## Uloge

## Izvori

## Vanjske veze
* 
* 
* 
*
Stuart: A Life Backwards

**Stuart: A Life Backwards** () je biografska knjiga britanskog književnika Alexandera Mastersa objavljena 2005. godine. U njoj se opisuje život Mastersovog prijatelja Stuarta Shortera (1968 - 2002), bivšeg kriminalca, beskućnika i aktivista, a temelji se na razgovorima koje je Masters vodio sa Shorterom prilikom nastojanja da od njegovih iskustava napiše roman. Knjiga je nakon objavljivanja postala bestseler i dobila niz prestižnih nagrada.

Godine 2007. je u produkciji BBC-ja snimljen i istoimeni TV-film u kome je Shorterov lik tumačio Tom Hardy, a Mastersa tumačio Benedict Cumberbatch.

## Radnja TV-filma

Povučeni pisac i ilustrator Aleksandar Masters (Benedikt Kamberbač) tokom učešća u kampanji da se dvoje humanitarnih radnika oslobode iz zatvora upoznaje haotičnog mladog beskućnika Stjuarta Šortera (Tom Hardi).

Aleksandar počinje da otkriva sve više o Stjuartovom komplikovanom životu i traumatičnom detinjstvu i traži dozvolu da napiše njegovu biografiju. Stjuart mu dozvoljava i predlaže da piše unatraške kako bi knjiga bila što uzbudljivija. Dok se njihovo prijateljstvo razvija, Stjuart se priseća događaja iz prošlosti koji su ga zauvek transformisali, a Aleksandar dobija uvid u potpuno nepoznat svet i počinje da shvata kako je Stjuartov život uspeo da izmakne kontroli.

## Uloge

## Vanjske veze
*
* *[http://www.bbc.co.uk/programmes/b0080kkx Stuart: A Life Backwards]* na stranici BBC-ja
Dívka v modrém

***Dívka v modrém *** () je češka crno-bijela filmska komedija snimljena u režiji Otakara Vavre i premijerno prikazana 1940. godine. Protagonist, čiji lik tumači Oldrich Novy, je notar koji dođe u posjed slike na kojoj je portretirana lijepa žena (čiji lik tumači Lida Baarova), u koju se na kraju zaljubi.

## Uloge
* Lída Baarová - Komtesa Blanka z Blankenburgu
* Oldrich Nový - Jan Karas, notár v Lucine
* Ruzena Slemrová - Smrcinská
* Sylva Langova - Slávinka (as Sylva Langová)
* Antonie Nedošinská - Otýlie
* Natasa Gollová - Ruzenka Smutná
* Bedrich Veverka - Doktor Pacovský
* Frantisek Paul - Cádek
* Frantisek Kreuzmann - Musketýr
* Jindrich Láznicka - Houzvicka
* Eliska Pleyová - Majitelka módního salónu (kao E. Pleyová)
* Vladimír Majer - Kastelan (kao Vl. Mayer)
* Vladimír Repa - Velkostatkár Kabelka (kao V. Repa)
* Josef Belský - Landa (kao J. Belský)
* Jirí Vondrovic - Lékárníkuv syn (kao V. Vondrovic)
* Bolek Prchal - Zapisovatel (kao B. Prchal)
* Antonin Zacpal - (kao Ant. Zacpal)

## Reference

## Vanjske veze
* 
* 
* 
*
Home to Danger

***Home to Danger*** () je britanski crno-bijeli kriminalistički film snimljen 1951. godine u režiji Terencea Fishera. Radnja prikazuje kako mlada žena (čiji lik tumači Rona Anderson) dolazi iz inozemstva preuzeti nasljedstvo od oca koji je počinio samoubistvo, te kako se, nakon što je na iznenađenje svih dobije njegov lavovski dio, i postaje metom pokušaja ubistva.

## Uloge
*Guy Rolfe ... Robert
*Rona Anderson ... Barbara
*Francis Lister ... Wainright
*Alan Wheatley ... Hughes
*Bruce Belfrage ... Solicitor
*Peter Jones ... Lips Leonard
*Stanley Baker ... Willie Dougan
*Dennis Harkin ... Jimmy-The-One

## Reference

## Literatura
* Chibnall, Steve & McFarlane, Brian. *The British 'B' Film*. Palgrave MacMillan, 2011.

## Vanjske veze
*
Timocom

**TimoCom Soft-und Hardware GmbH** je nemačka IT firma sa sedištem u Erkratu. Osnovana je 1997. godine i predstavlja pružaoca usluga svim firmama koje učestvuju u transportu. Naziv "Timo" je izveden iz inicijala dvojice osnivača Jensa Tiermana i Jurgena Morbrinka.

TimoCom je sa berzom tovara i tovarnog prostora TC Truck&Cargo lider na evropskom tržištu. Cilj ovog onlajn tržišnog prostora je posredovanje ponudama i potražnjom transportnih usluga. Proizvodi i usluge firme dostupni su u 44 evropske semlje i na 24 jezika.

U oktobru 2014. godine po želji osnivača firme, sedište firme se iz Diseldorfa premešta u petospratnicu u Erkratu. U novogradnju sa 7200m² površine je uloženo 23,5 miliona evra.

Pored sedišta u Erkratu TimoCom ima tri predstavništva u Poljskoj, Češkoj, i Mađarskoj kao i poslovne jedinice u Španiji i Francuskoj.

## Vanjske veze
* Zvanični sajt firme

## Reference
Tellerov amandman

**Tellerov amandman** je bio amandman zajedničkoj rezoluciji američkog Kongresa koji je na snagu stupio 20. travnja 1898. godine, a nastao je kao odgovor ratnoj poruci predsjednika Williama McKinleyja. Idejni začetnik amandmana bio je republikanski senator Henry M. Teller, a amandman je izglasan u Senatu 19. travnja 1898. godine s 42 glasa za i 35 protiv, dok ga je Predstavnički dom potvrdio istog dana s 311 glasova za i 6 protiv. McKinley je sljedećeg dana potpisao amandman i on je tako stupio na snagu.

Tellerov amandman se nadovezivao na američku obvezu priznanja kubanske nezavisnosti nakon odlaska španjolskih trupa, a nametnuo je uvjet američkoj vojnoj okupaciji otoka. Naime, Tellerov amandman je branio Sjedinjenim Državama da anektiraju otok ili trajno zadrže svoju vojsku tamo, navodeći kako će Sjedinjene Države pomoći Kubi ostvariti nezavisnost, nakon čega će se u potpunosti povući s otoka i priznati Kubu kao suverenu državu. Međutim, iako je američka vojna uprava doista dokinuta 1902. godine bez američkog pokušaja aneksije, Sjedinjene Države su u međuvremenu Kubi nametnule sporni Plattov amandman, koji je omogućavao američki utjecaj na Kubi te potencijalnu vojnu intervenciju u slučaju potrebe zaštite životnog standarda, što je bilo direktno u suprotnosti sa Tellerovim amandmanom, koji je na taj način faktično stavljen izvan snage.
Korneuburg (okrug)

**Okrug Korneuburg** je jedan od 190 austrijskih okruga (bezirka) od 76,900 stanovnika.

## Geografija

Okrug Korneuburg leži na sjeveru Donje Austrije, administrativni centar okruga je grad Korneuburg.

Korneuburg sa sjevera i istoka graniči sa Okrugom Mistelbach, sa zapada sa Okrugom Hollabrunn, sa jugozapada i juga sa Okrugom Tulln i sa juga sa 
Okrugom Wien-Umgebung i statutarnim gradom Bečom.

## Administrativna podjela okruga

Okrug Korneuburg je administrativno podjeljen na 19 općina od kojih 2 ima status grada, 13 ima status trgovišta, a njih 4 su obične općine;

### Gradovi
* Korneuburg
* Stockerau

### Trgovišta

* Bisamberg
* Ernstbrunn
* Großmugl
* Großrußbach
* Hagenbrunn
* Harmannsdorf
* Hausleiten
* Langenzersdorf
* Leobendorf
* Niederhollabrunn
* Sierndorf
* Spillern
* Stetteldorf am Wagram

### Općine

* Enzersfeld
* Leitzersdorf
* Rußbach
* Stetten

## Reference

## Vanjske veze
* ''Službene stranice Okruga Korneuburg''
Ultra vires

***Ultra vires*** (srpskohrvatski: "preko ovlasti") je latinska fraza koja se koristi u pravu kako bi se opisao akt za čije su donošenje potrebne određene ovlasti, a koji je donese bez njih. Suprotno od toga, akt koji je donesen u skladu s ovlaštenjima smatra se da je donesen ***intra vires*** (srpskohrvatski: "unutar ovlasti"). Potonji akti pravno se mogu smatrati valjanima i/ili zakonitima, dok su akti *ultra vires* pravno nevaljani i potencijalno ništetni. Termini *ultra vires* i *intra vires* nisu česti u kontinentalnopravnim sustavima, ali se redovito koriste u anglosaksonskim pravnim sustavima; međutim, kontinentalno pravo poznaje ovaj institut, samo nacionalni pravni sustavi imaju vlastite nazive za to. 

Neki od čestih pravnih problema koji se tiču načela *ultra vires* su:

* Trgovačka društva i druge pravne osobe ponekad mogu imati ograničenu poslovnu sposobnost, što znači da djelatnosti kojima se one bave izvan zakonski ili statutarno definiranih okvira predstavljaju djelovanje *ultra vires*. Velik broj zemalja, ipak, ograničio je primjenu ovog pravila u odnosu na trgovačka društva i poduzeća.
* Na isti način, pravilo *ultra vires* može se primijeniti i na djelovanje državnih i administrativnih tijela.
* Podzakonski akti koji su doneseni bez potrebnih ovlaštenja mogu biti nevažeći u onom dijelu u kojem izlaze iz okvira ovlasti osobe ili tijela koji su ih donijeli.

## Reference

## Literatura

* Robert W. Hamilton.* The Law of Corporation * 4th Edition, 1996 West Group
Plattov amandman

**Plattov amandman** je amandman usvojen 2. ožujka 1901. godine u sklopu Zakona o vojnim sredstvima, a kojim je navedeno sedam uvjeta koji moraju biti zadovoljeni da američke trupe napuste Kubu nakon Španjolsko-američkog rata te osmi, koji je obvezivao Kubu na potpisivanje sporazuma kojim pristaje na tih sedam uvjeta. Idejni začetnik amandmana bio je republikanski senator Orville H. Platt, a dokument je definirao kubansko-američke odnose te nametao američku kontrolu i dominaciju nad Kubom. 

Iako je isprva odbijen na Kubi, skupština ga je nakon političkog pritiska ipak usvojila te je on 25. prosinca 1901. godine inkorporiran u kubanski Ustav. 

Dana 22. svibnja 1903., Kuba je sporazum o odnosima sa Sjedinjenim Državama kojim se obvezala na sedam uvjeta iz Plattova amandmana. Dva od sedam omogućila su Sjedinjenim Državama direktnu i unileteralnu intervenciju u kubansku unutarnju politiku, dok je jedan regulirao uvjete zakupa kubanskog terirorija Sjedinjenim Državama u svrhu mornaričke baze. Ovaj sporazum je dokinut 1934., kada je zamijenjen novim, koji je odbacio tri od izvornih sedam uvjeta. 

Sporazum iz 1903. je iskorišten kao osnova za drugu američku okupaciju otoka, koja je trajala od 1906. do 1909. godine. Dana 29. rujna 1906., tadašnji državni tajnik za rat i budući predsjednik William Howard Taft, inicirao je okupaciju Kube uspostavivši privremenu vladu temeljem odredaba sporazuma i imenujući sebe privremenim upraviteljem. Dana 23. listopada 1906., predsjednik Theodore Roosevelt je ratificirao Taftovu odluku preko izvršne odredbe 518.
Pariški sporazum (1898)

**Pariški sporazum iz 1898.** godine mirovni sporazum potpisan 10. prosinca 1898. godine između Španjolske i Sjedinjenih Država u Parizu, a kojim je zaključen Španjolsko-američki rat. Prema odredbama sporazuma, Španjolska se morala odreći gotovo svih preostalih teritorija Španjolskog Imperija, posebice Kube, te cesijom predati Portoriko, Guam i Filipine; Sjedinjene Države su za potonje platile cifru od $20,000,000. Sporazum je na snagu stupio 11. travnja 1899. godine, kada su zemlje razmijenile ratifikacijske dokumente.

Pariški sporazum je efektivno dokinuo španjolski kolonijalni imperij, uz izuzetak malobrojnih posjeda u Sjevernoj Africi, a ujedno je označio i početak uspostave Sjedinjenih Država kao globalne velesile. Brojni zagovornici rata u Sjedinjenim Državama protivili su se sporazumu, a jedan od naglasnijih kritičara bio je William Jennings Bryan, koji se protivio imperijalizmu. Republikanski predsjednik William McKinley je podržao sporazum, što mu je bez problema donijelo pobjedu na tadašnjim izborima.
Kanski filmski festival 1967.

Dvadeseti po redu **[[Kanski filmski festival|Kanski festival]]** () je održan od 27. aprila do 12. maja 1967. u Cannesu.

Na njemu je Međunarodnu Veliku nagradu festivala () osvojio britansko-italijanski film  *[[Blowup]]* Michelangela Antonionija. Nagradu za najboljeg glumca je osvojio izraelski glumac Oded Kotler za nastup u drami *[[Tri dana i dijete]]*, a za najbolju glumicu švedska glumica Pia Dagermark za nastup u ljubavnoj drami *[[Elvira Madigan (film)|Elvira Madigan]]*.

Tadašnju Jugoslaviju je na festivalu predstavljaki film *[[Skupljači perja]]* koji je podijelio Veliku nagradu žirija sa britanskim filmom *[[Accident (film, 1967)|Accident]]* te slovenski animirani film *[[Jedan plus jedan jeste tri]]* koji je osvojio Nagradu žirija za najbolji kratki film.

## Nagrade
*Grand Prix du Festival International du Film: *[[Blowup]]*, rež. Michelangelo Antonioni
*Velika nagrada žirija:
***[[Accident (1967 film)|Accident]]*, rež. Joseph Losey
***[[I Even Met Happy Gypsies|Skupljači perja]]*, rež. Aleksandar Petrović
*Najbolji glumac: Oded Kotler za *[[Three Days and a Child]]*
*Najbolja glumica: Pia Degermark za *[[Elvira Madigan (1967 film)|Elvira Madigan]]*
*Najbolja režija: Ferenc Kósa za *[[Ten Thousand Days|Tízezer nap]]*
*Najbolji scenario:
**Elio Petri za *[[We Still Kill the Old Way|A ciascuno il suo]]*
**Alain Jessua za *[[The Killing Game (1967 film)|Jeu de massacre]]*
*Palme d'Or za kartki film: *[[Sky Over Holland]]*, rež. John Fernhout
*Nagrada žirija - najbolji kratki film:
***[[Gloire à Félix Tournachon]]*, rež. André Martin 
***[[Jedan plus jedan jeste tri]]* by Branko Ranitovic
*Poseban spomen - najbolji kratki film: *[[L'Emploi du temps (1967 film)|L'Emploi du temps]]*, rež. Bernard Lemoine
*Tehnička Velika nagrada: *[[Sky Over Holland]]*, rež. John Fernhout
*Tehnička velika nagraea - poseban spomen:
***[[Hagbard and Signe|Den røde kappe]]*, rež. Gabriel Axel 
***[[Versailles (1967 film)|Versailles]]*, rež. Albert Lamorisse
*Najbolji debitantskir ad: *[[The Winds of the Aures|Rih al awras]]*, rež.Mohammed Lakhdar-Hamina
*Nagrada FIPRESCI:
***[[I Even Met Happy Gypsies|Skupljači perja]]*, rež. Aleksandar Petrović 
***[[Entranced Earth|Terra em Transe]]*, rež. Glauber Rocha
*Nagrada OCIC: *[[Mouchette]]*, rež. Robert Bresson

## Vanjske veze
*1967 Cannes Film Festival 
*Cannes Film Festival 1967
*Cannes Film Festival:1967  at Internet Movie Database
*20ème Festival International du Film - Cannes
Nouvelle histoire de Mouchette

***Nouvelle histoire de Mouchette*** () je roman francuskog književnika Georgesa Bernanosa objavljen 1937. godine. Naslovna protagonistica je 14-godišnja seljanka iz siromašne porodice koja je, u nastojanju da se prehrani, prisiljena sudjelovati u ilegalnim aktivnostima i koja zbog njih postaje žrtvom silovanja. Bernanos je kasnije tvrdio da su na njegov nasilni sadržaj značajno uticale strahote kojima je nedugo prije toga svjedočio u španskom građanskom ratu.

Roman je poznat kao predložak za *[[Mouchette]]*, znameniti film Roberta Bressona iz 1967. godine.
Korneuburg

**Korneuburg** je grad na sjeveru Austrije od 12,548 stanovnika.

Korneuburg je administrativni centar istoimenog Okruga Korneuburg.

## Geografija

Korneuburg leži na sjevernoj obali rijeke Dunav, udaljen 12 km sjeverozapadno od Beča.

## Historija

Za srednjeg vijeka Korneuburg je bio važan prelaz preko Dunava i trgovište solju, vinom i žitom. Negdje oko 1220. odvojio se od  Klosterneuburga i postao samostalan.
  
Za Drugog svjetskog rata grad je teško razoran od Saveznika.

Korneuburg je nekad imao veliko brodogradilište, u kom je za  Drugog svjetskog rata radilo puno logoraša, ono je zatvoreno 1993.

## Znamenitosti

Znamenitost Korneuburga su kasnogotička parohijska crkva, sa neogotičkim svodom izvedenim na brodu - 1846. i južnim zvonikom podignutim 1900. - 02., nekadašnji augustinski samostan sa crkvom, rekontruiranom 1773., neogotička vijećnica iz 1894. - 95. i ostatci najstarije sinagoge na austrijskom tlu sa početka 14. vijeka.

## Privreda

Korneuburg je 1991. imao 5,396 zaposlenih, najveći pogon je termoelektrana, od 4 bloka, građenih od kraja 50-ih do 70-ih, od kojih dva najstarija nerade, ali blok 2 iz 1975 snage 277 MW i blok B iz 1961 snage 125 MW

Od ostalih industrijskih pogona Korneuburg ima tvornice papira, kože, farmaceutskih i kozmetičkih, metalnih i plastičnih proizvoda i strojeva 
(žičare).
## Reference

## Vanjske veze

* ''Službene stranice Korneuburga''
Stockerau

**Stockerau**  je grad na sjeveru Austrije od 16,221 stanovnika.

Stockerau administrativno podpada pod Okrug Korneuburg, ali je danas zapravo jedno od predgrađa Beča.

## Geografija

Stockerau leži na sjevernom rubu doline Tulln, nedaleko od Dunava, udaljen 25 km sjeverozapadno od Beča.

On je najveći grad regije Weinviertel, po južnoslavenskim zemljama poznat je kao nekadašnji centar za obuku regruta brojnih kvislinških jedinica Trećeg Reicha.

Stockerau je sjedište okužnog suda i filijala zatvora Mittersteig, i još i danas veliki vojnički garnizon (Kasarna Princ Eugen).

## Historija

Naselje je prvi put dokumentirano 1012. pod imenom **Stoccaerouwe**, za srednjeg vijeka bio je poznato trgovište. U 19. vijeku razvio se u industrijski centar, pa je 1893. dobio status grada.

## Znamenitosti

Znamenitosti Stockeraua su parohijska crkva, sa 88 metara visokim desnim zvonikom podignutim između 1722. -25., biskupski dvor srednjovjekovne jezgre sa baroknim portalom iz 1709. i gradska 
vijećnica iz 1738. -39.

## Privreda

Oko 58 % zaposlenih od njih 6,127 (1991.) radilo je u administraciji i uslužnom sektoru i po skladištima velikih trgovačkih centara, a ostali u industriji.

U Stockerau se proizvodi mineralna vuna, industrijske pumpe, 
servisna vozila, sklopivi namještaj i drveni paneli.

## Reference

## Vanjske veze

* ''Službene stranice Stockeraua''
Mistelbach (okrug)

**Okrug Mistelbach** je jedan od 190 austrijskih okruga (bezirka) od 74,447 stanovnika.

## Geografija

Okrug Mistelbach leži na sjeveroistoku Donje Austrije, administrativni centar okruga je grad Mistelbach.

Mistelbach sa sjevera graniči sa Češkom, sa zapada sa 
Okrugom Gänserndorf i manjim dijelom sa Slovačkom

Sa juga graniči sa Okrugom Wien-Umgebung i sa istoka sa okruzima Hollabrunn i Korneuburg.

## Administrativna podjela okruga

Okrug Mistelbach  je administrativno podjeljen na 36 općina od kojih 4 ima status grada, 19 ima status trgovišta, a njih 13 su obične općine;

### Gradovi

* Laa an der Thaya
* Mistelbach
* Poysdorf
* Wolkersdorf im Weinviertel

### Trgovišta

* Asparn an der Zaya
* Bernhardsthal
* Bockfließ
* Falkenstein
* Gaweinstal
* Groß-Engersdorf
* Großharras
* Großkrut
* Hausbrunn
* Herrnbaumgarten
* Kreuzstetten
* Ladendorf
* Neudorf bei Staatz
* Pillichsdorf
* Rabensburg
* Staatz
* Stronsdorf
* Ulrichskirchen-Schleinbach
* Wilfersdorf

### Općine

* Altlichtenwarth
* Drasenhofen
* Fallbach
* Gaubitsch
* Gnadendorf
* Großebersdorf
* Hochleithen
* Kreuttal
* Niederleis
* Ottenthal
* Schrattenberg
* Unterstinkenbrunn
* Wildendürnbach

## Reference

## Vanjske veze
* ''Službene stranice Okruga Mistelbach''